Bygningen er tegnet av arkitekt Vilhelm Klein i såkalt Rosenborg-stil (Historisme) og ble oppført i 1892–93 på initiativ av bl.a. Carlsbergs Carl Jacobsen til bruk for Kunstindustrimuseet. Den inngår i den «dannelsesruten» av monumentale, offentlige bygninger som ble plassert i byens sentrum etter vollenes fall. De øvrige bygningene på ruten er Polyteknisk Læreanstalt, Astronomisk observatorium, Kommunehospitalet, Botanisk haves veksthus, Geologisk Museum, Statens Museum for Kunst, København rådhus og Ny Carlsberg Glyptotek.